5. ΑΠΟΦΑΣΙΣ ΥΠΟΥΡΓΩΝ ΓΕΩΡΓΙΑΣ ΚΑΙ ΕΜΠΟΡΙΟΥ ΄Αριθ. 27581 ΤΗΣ 14 Φεβρ./1 Μαρτ.  1957 Περί τρόπου κυκλοφορίας του παραγομένου βασιλικού πολτού των μελισσών. ΄Εχοντες υπ’ όψιν: α)Την μέχρι τούδε εν τη Χώρα μας κτηθείσαν πείραν όσον αφορά τον τρόπον συσκευασίας και κυκλοφορίας του παραγομένου παρ΄ ημίν βασιλικού πολτού. β)Το γεγονός ότι ο βασιλικός πολτός κυκλοφορεί ως αυτούσιος ελευθέρως και άνευ αδείας αρχής τινός μη υφιστάμενος έλεγχον τινά. γ)Ότι δεν είναι δυνατός οιοσδήποτε ποιοτικός έλεγχος του κυκλοφορούντος βασιλικού πολτού και ότι ούτος υπόκειται ευκόλως εις διαφόρους αλλοιώσεις. δ)Ότι εισέτι δεν υπάρχει πλήρης ομογνωμία όσον αφορά τας αποδιδομένας εις τον βασιλικόν πολτόν θεραπευτικάς ιδιότητας, ουδέ όσον αφορά τας καταλλήλους συνθήκας της συσκευασίας και καθόλου κυκλοφορίας αυτού, ώστε ούτος εν τη πράξει να μη υφίσταται αλλοιώσεις. ε)Την ανάγκην να τονισθή εις το κοινόν και να διαφωτισθή ότι ουδεμία μέθοδος ελέγχου υπάρχει διεθνώς παραδεδεγμένη και συνεπώς αι αρμόδιαι Κρατικαί Αρχαί δεν είναι εις θέσιν ουδεμίαν εγγύησιν να δώσουν ούτε δια την γνησιότητα, ούτε δια την νωπότητα του κυκλοφορούντος φυσικού βασιλικού πολτού, ούτε δια τας αποδιδομένας εις τον βασιλικόν πολτόν θεραπευτικάς ιδιότητας αποφασίζομεν: 1.Καταργούμε πάντα ισχύοντα περιορισμόν όσον αφορά την συσκευασίαν και κυκλοφορίαν του φυσικού βασιλικού πολτού και επιτρέπομεν ελευθέραν την κυκλοφορίαν αυτού, άνευ περιορισμού, καταργουμένης της υπ΄ αριθ. 54821/12.4.56 κοινής αποφάσεως ημών «περί τρόπου κυκλοφορίας του παραγομένου παρ΄ ημίν βασιλικού πολτού των μελισσών, ως και πάσης άλλης σχετικής αποφάσεως. 2.Εφ΄ όσον τυχόν βασιλικός πολτός θα πρόκειται να κυκλοφορήση με ονομασίαν διαφορετικήν και με εντύπους οδηγίας και αναγραφήν θεραπευτικών ιδιοτήτων, αρμόδιον πλέον είναι ν΄ αποφανθή το Ανώτατον Υγειονομικόν Συμβούλιον. 